Lørdag tog Jammerbugt FC sejren mod VSK Aarhus efter et straffesparksmål i overtiden.

Det blev til en kneben 0-1 sejr, da Jammerbugt FC spillede på udebane mod VSK Aarhus. Sejrsmålet blev scoret til allersidst i kampen i overtiden på et straffespark af Christian Rye. Med sejren sætter Jammerbugt FC sig komfortabelt i toppen af 2. divionens gruppe 3 og ligger lige nu på førstepladsen med 22 point efter 11 kampe. Topplaceringen betyder, at fodboldholdet er mere eller mindre sikre på at være med i oprykningsspillet. Næste kamp for Jammerbugt FC er på hjemmebane mod Odder den 21. oktober.